**भारत सरकार**

**पर्यावरण, वन और जलवायु परिवर्तन मंत्रालय**

**राज्‍य सभा**

**अतारांकित प्रश्‍न सं. 3567**

**03.04.2017 को उत्‍तर के लिए**

**गोवा में समुद्र तट का संरक्षण**

**3567. डॉ. कनवर दीप सिंह:**

क्या **पर्यावरण, वन और जलवायु परिवर्तन मंत्री** यह बताने की कृपा करेंगे कि:

(क ) क्‍या यह सच है कि गोवा का एक चौथाई समुद तट गंभीर रूप से कटाव का शिकार हो गया हैं;

(ख) यदि हां, तो इसके कारण और इसके निहितार्थ क्‍या है;

(ग) क्‍या हमारे पास क्षति को कम करने के लिए कोई कार्य-योजना है; और

(घ) यदि हां, तो इसके क्‍या कार्य-निष्‍पादन की क्‍या स्थिति है?

**उत्‍तर**

**पर्यावरण, वन और जलवायु परिवर्तन राज्‍य मंत्री (स्‍वतंत्र प्रभार)**

**(श्री अनिल माधव दवे)**

(क) से (घ) राष्‍ट्रीय सतत समुद्र तटीय प्रबंधन केन्‍द्र द्वारा कराए गए अध्‍ययन से पता चलता है कि गोवा में सामान्‍यत: समुद्र तटों पर अधिक या गम्‍भीर कटाव नहीं होता है। तथापि, गोवा के समुद्र तट की कुल लंबाई का लगभग एक-चौथाई भाग कम/ मध्‍यम कटाव-स्‍तरों से प्रभावित होता है। तट का कटाव अनेक कारकों जैसे लहरों, वर्षा, हवाओं, ज्‍वारों और मानवीय क्रियाकलाप के कारण होता है।

यद्यपि, गोवा में गंभीर कटाव नहीं होता है, तथापि, पर्यावरण, वन और जलवायु परिवर्तन मंत्रालय द्वारा गोवा सहित समुद्र तट वाले सभी राज्‍यों और संघ राज्‍यक्षेत्रों के लिए तटीय संरक्षण हेतु राष्‍ट्रीय रणनीति और तटीय संरक्षण उपायों हेतु दिशा-निर्देश तैयार किए गए हैं।

\*\*\*\*\*\*